CELEX: 32022R0681
Language: bg
Date: 2022-04-28 00:00:00
Title: Регламент (ЕС) 2022/681 на Съвета от 28 април 2022 година за изменение на Регламент (ЕС) 2022/109 за определяне на възможностите за риболов на определени рибни запаси и групи от рибни запаси за 2022 г., приложими във водите на Съюза, както и за риболовните кораби на Съюза в някои води извън Съюза

29.4.2022   
               
               
                  BG
               
               
                  Официален вестник на Европейския съюз
               
               
                  L 126/2
               
            
         РЕГЛАМЕНТ (ЕС) 2022/681 НА СЪВЕТА
         от 28 април 2022 година
         за изменение на Регламент (ЕС) 2022/109 за определяне на възможностите за риболов на определени рибни запаси и групи от рибни запаси за 2022 г., приложими във водите на Съюза, както и за риболовните кораби на Съюза в някои води извън Съюза
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     С Регламент (ЕС) 2022/109 на Съвета (1) бяха определени възможностите за риболов за 2022 г. на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза.
                  
               
                     (2)
                  
                  
                     С Регламент (ЕС) 2022/109 беше определена временна квота на Съюза за първото тримесечие на 2022 г. в размер на 4 500 тона за кораби на Съюза, извършващи риболов на атлантическа треска (Gadus morhua) във водите на Шпицберген (Свалбард) и международните води от подзона 1 и участък 2b на Международния съвет за изследване на морето (ICES). С Регламент (ЕС) 2022/515 на Съвета (2) срокът на прилагане на посочената квота на Съюза беше удължен до 30 април 2022 г.
                  
               
                     (3)
                  
                  
                     Тъй като официалните дискусии с Норвегия за политическо разбирателство относно риболова в участъци 1 и 2 на ICES приключиха, е целесъобразно Съветът да определи квотата на Съюза за атлантическа треска във водите на Свалбард и в международните води от подзона 1 и участък 2b на ICES съответно, която да замени временната квота на Съюза, чийто срок на прилагане изтича в края на април 2022 г.
                  
               
                     (4)
                  
                  
                     Всички квоти следва да се разпределят на държавите членки в съответствие с Решение 87/277/ЕИО на Съвета (3) и дела на Полша от квотата на Съюза и като се приложат необходимите изменения, свързани с оттеглянето на Обединеното кралство от Съюза.
                  
               
                     (5)
                  
                  
                     Поради това приложение IБ към Регламент (ЕС) 2022/109 следва да бъде съответно изменено.
                  
               
                     (6)
                  
                  
                     Ограниченията на улова, предвидени в Регламент (ЕС) 2022/109, се прилагат от 1 януари 2022 г. Поради това разпоредбите, които се въвеждат с настоящия регламент по отношение на ограниченията на улова, следва да се прилагат от същата дата. Това прилагане с обратна сила не засяга принципите на правната сигурност и защитата на оправданите правни очаквания, тъй като е налице увеличение на съответните възможности за риболов. От съображения за спешност настоящият регламент следва да влезе в сила в деня на публикуването му в Официален вестник на Европейския съюз,
                     
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент (ЕС) 2022/109
            В приложение IБ към Регламент (ЕС) 2022/109 четвъртата таблица се заменя със следното:
            
               
                           „Вид:
                        
                        
                           Атлантическа треска
                           
                              Gadus morhua
                           
                        
                        
                           Зона:
                        
                        
                           1 и 2b
                           (COD/1/2B.)
                        
                     
                           Германия
                        
                        
                           4 028 
                        
                        
                           
                              
                                 (1)(2)
                              
                           
                        
                        
                           Аналитичен ОДУ
                           Член 3 от Регламент (ЕО) № 847/96 не се прилага.
                           Член 4 от Регламент (ЕО) № 847/96 не се прилага.
                        
                     
                           Испания
                        
                        
                           9 688 
                        
                        
                           
                              
                                 (1)(2)
                              
                           
                        
                     
                           Франция
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Полша
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Португалия
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Други държави членки
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           Съюз
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           ОДУ
                        
                        
                           Не се прилага
                        
                        
                            
                        
                     
                           
                              
                                 (1)
                              
                           
                        
                        
                           Разпределянето на дела от запаса на атлантическа треска, с който разполага Съюзът в зоната Шпицберген и остров Беар, и съответният прилов на пикша в не засягат правата и задълженията, произтичащи от Парижкия договор от 1920 г.
                        
                     
                           
                              
                                 (2)
                              
                           
                        
                        
                           Приловът на пикша може да представлява до 14 % от количеството на всяко изтегляне. Количествата прилов на пикша са в допълнение към квотата за атлантическа треска.
                        
                     
                           
                              
                                 (3)
                              
                           
                        
                        
                           С изключение на Германия, Испания, Франция, Полша и Португалия. Уловът, който се приспада от тази обща квота, се докладва отделно (COD/1/2B_AMS).“
                        
                     
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
            Прилага се от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Регламент (ЕС) 2022/109 на Съвета от 27 януари 2022 г. за определяне на възможностите за риболов на определени рибни запаси и групи от рибни запаси за 2022 г., приложими във водите на Съюза, както и за риболовните кораби на Съюза в някои води извън Съюза (ОВ L 21, 31.1.2022 г., стр. 1).
         
            (2)  Регламент (ЕС) 2022/515 на Съвета от 31 март 2022 г. за изменение на Регламент (ЕС) 2022/109 за определяне на възможностите за риболов на определени рибни запаси и групи от рибни запаси за 2022 г., приложими във водите на Съюза, както и за риболовните кораби на Съюза в някои води извън Съюза (ОВ L 104, 1.4.2022 г., стр. 1).
         
            (3)  Решение 87/277/ЕИО на Съвета от 18 май 1987 г. относно разпределението на възможностите за улов на треска в зоната на Шпицберген и остров Беар, както и в участък 3М, така както е дефиниран в Конвенцията за бъдещо многостранно сътрудничество в областта на риболова в северозападната част на Атлантическия океан (NAFO) (ОВ L 135, 23.5.1987 г., стр. 29).